ทรัมป์ พาจน
ผลพวงจากการที่ ปธน.ทรัมป์ ของสหรัฐฯประกาศลั่นเตรียมจะขึ้นภาษีนำเข้าสินค้าจีนวงเงิน 200,000 ล้านดอลลาร์สหรัฐฯ ซึ่งปรับขึ้นมาจากเดิม 10% เป็น 25% ในสัปดาห์นี้,นอกจากจะสร้างกระแสสงครามการค้าให้ระอุเดือดมากขึ้นแล้ว ยังป่วนตลาดหุ้นในหลายประเทศให้แดงเถือกอีกด้วย,จึงอย่าแปลกใจที่ตลาดหุ้นไทยซึ่งอ่อนไหวกับทุกสถานการณ์จึงพลอยสลบเหมือดตามไปด้วย,ดัชนีตลาดหุ้นไทยประจำวันอังคารที่ 7 พ.ค.2562 ซึ่งเป็นวันแรกทำการของตลาดหุ้นไทยในสัปดาห์นี้ ได้อยู่ในแดนลบตลอดทั้งวัน โดยปิดตลาดที่ดัชนี 1,669.68 จุด ลดลง 9.37 จุด หรือลดลง 0.56% มีมูลค่าการซื้อขายรวม 51,465.66 ล้านบาท,แม้ว่าภาพรวมของตลาดหุ้นภูมิภาคเอเชียในช่วงบ่ายได้เริ่มเห็นการทยอยปรับขึ้นบ้างรับข่าวมาตรการกระตุ้นเศรษฐกิจของจีน แต่เป็นการปรับขึ้นเพียงเล็กน้อย เพราะนักลงทุนยังมีความกังวลเกี่ยวกับปัจจัยสงครามระหว่างสหรัฐฯกับจีน,ขณะที่ในส่วนของตลาดหุ้นไทยในวันที่ 7 พ.ค.ที่ผ่านมา ยังไม่มีทีท่าว่าจะฟื้นตัวได้ง่าย มีแรงเทขายออกมาเพื่อหลีกเลี่ยงความเสี่ยงของปัจจัยดังกล่าว แม้ว่าจะมีปัจจัยบวกอยู่บ้างที่คณะกรรมการการเลือกตั้ง (กกต.) ได้ประกาศรับรองผลการเลือกตั้งสมาชิกสภาผู้แทนราษฎร (ส.ส.) แบบแบ่งเขต,แต่ดูเหมือนตลาดหุ้นไทยจะไม่ขานรับปัจจัยบวกนี้มากนัก,หลักทรัพย์ที่มีการซื้อขายสูงสุด 5 อันดับ ได้แก่ 1.ปตท. ปิดที่ 48.75 บาท ลดลง -0.50 บาท, 2.ไอวีแอล ปิดที่ 47.25 บาท เพิ่มขึ้น 1.25 บาท, 3.ปตท.สผ. ปิดที่ 131.50 บาท เพิ่มขึ้น 0.50 บาท, 4.อีเอ ปิดที่ 57.75 บาท เพิ่มขึ้น 0.50 บาท และ 5.พีทีทีจีซี ปิดที่ 67.75 บาท ลดลง -1.00 บาท,สำหรับตลาดหุ้นในวันพุธที่ 8 พ.ค.นี้ ให้จับตามองการประกาศรับรองผล ส.ส.บัญชีรายชื่อ รวมถึงการที่ศาลรัฐธรรมนูญจะวินิจฉัยสูตรคำนวณ ส.ส.บัญชีรายชื่อ ซึ่งอาจเป็นปัจจัยเสี่ยงที่ต้องติดตามต่อไป,หลายโบรกเกอร์ได้ประเมินกรอบการเคลื่อนไหวของดัชนีหุ้นไทยในวันพุธที่ 8 พ.ค.นี้ ที่บริเวณแนวรับ 1,650 จุด และแนวต้านที่ 1,680 จุด,พร้อมแนะนำให้ลดสัดส่วนการลงทุนลง หรือถือหุ้นไม่เกิน 60% เนื่องจากตลาดหุ้นช่วงนี้สุดผันผวน,ขนาดเซียนหุ้นยังช้อนหักมาหลายคันแล้ว,อินเด็กซ์ 51
ผลพวงจากการที่ ปธน.ทรัมป์ ของสหรัฐฯประกาศลั่นเตรียมจะขึ้นภาษีนำเข้าสินค้าจีนวงเงิน 200,000 ล้านดอลลาร์สหรัฐฯ
โดนัลด์ ทรัมป์,ภาษีนำเข้า,สินค้าจีน,สงครามการค้า,ตลาดหุ้นไทย,เงาหุ้น,อินเด็กซ์ 51